Virallinen lehti nro C 320 , 28/10/1996 s. 0244



A4-0272/96 Päätöslauselma komission tiedonannosta neuvostolle ja Euroopan parlamentille rannikkoalueiden lähivesikalastuksesta (Budjettikohta B2-521) (KOM(96)0102 - C4-0214/96) Euroopan parlamentti, joka - ottaa huomioon komission tiedonannon neuvostolle ja Euroopan parlamentille (KOM(96) 0102 - C4-0214/96), - ottaa huomioon 20. tammikuuta 1989 antamansa päätöslauselman rannikkoalueiden lähivesikalastuksesta ((EYVL C 47, 27.2.1989, s. 173)), - siirrettyään päätösvallan työjärjestyksen 52 artiklan mukaisesti kalatalousvaliokunnalle, - ottaa huomioon kalatalousvaliokunnan mietinnön ja budjettivaliokunnan lausunnon (A4-0272/96), A. ottaa huomioon, että rannikkoalueiden lähivesikalastus muodostaa sosiaalisesti ja taloudellisesti merkittävän osan kalastuksesta, sillä eräissä jäsenvaltioissa sen osuus kalastuslaivastosta on jopa 70 %, B. ottaa huomioon sen suuren merkityksen työllistäjänä alueilla, jotka ovat suuresti riippuvaisia kalastuksesta, sillä se työllistää suuren joukon kalastajia, joille työnsaanti tuottaisi muuten vaikeuksia, C. ottaa huomioon sen, että nämä alukset ovat alle 9 metrin pituisia (troolarit alle 12 metrin pituisia), minkä vuoksi niitä voida käyttää muilla kalavesillä, D. ottaa huomioon rannikkokalastuksen merkityksen paikallisväestölle tuoreen kalan toimittajana, E. ottaa huomioon, että rannikkokalastus myötävaikuttaa kalavarojen järkevään hoitoon ja merieläinten luonnollisen elinympäristön säilyttämiseen, F. ottaa huomioon, että ammatti- ja jatkokoulutus on tärkeää sekä työturvallisuuden että kalatuotteiden asianmukaisen markkinoinnin kannalta, G. ottaa huomioon komission neljättä monivuotista ohjausohjelmaa koskevat lausunnot, joissa komissio toteaa antavansa erityiskohtelun rannikkokalastukselle; 1. Toistaa kantansa, jonka mukaan rannikkoalueiden lähivesikalastus edellyttää yhteisöltä erityistoimia, joilla voidaan taata rannikkokalastajien kohtuullinen elintaso ja työpaikan säilyminen; 2. Katsoo, että nämä toimet - ollakseen tehokkaita - edellyttävät erityisiä määrärahoja yhteisön talousarviosta rakennerahastoille varattujen määrärahojen lisäksi ja että määrärahojen on oltava riittävät rannikkoalueiden lähivesikalastuksen turvaamiseksi; 3. Pyytää komissiota ryhtymään lainsäädäntötoimiin vakaan oikeudellisen perustan luomiseksi rannikkokalastuslaivaston jatkuvan rahoituksen varmistamiseksi; 4. Kehottaa komissiota kuulemaan jäsenvaltioiden viranomaisia ja kyseisen alan edustajia ja sen jälkeen valmistelemaan erityisesti tätä alaa varten tarkoitetut yhteisön aloitteet; 5. Katsoo, että tätä tarkoitusta varten osoitettujen varojen käyttöä koskevia päätöksiä ei pidä tehdä yksinomaan keskitetysti vaan läheisessä yhteistyössä niiden alueellisten ja paikallisten viranomaisten kanssa, jotka ovat toimivaltaisia kalastusasioissa tai kalastusalan organisoinnissa; 6. Kehottaa komissiota aloittamaan rannikkokalastajille suunnatun tiedotuskampanjan, jolla edistetään tiedonsaantia yhteisön aloitteista tai kannatettavista hankkeista, hakumenettelystä ja kaikista muista mahdollisista tekijöistä, joilla voidaan lisätä aloitteiden tehokkuutta; 7. Kehottaa puhemiestään välittämään tämä päätöslauselman komissiolle ja neuvostolle.